hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ceb hu hu hu hu hu hu hu hu hu hu hu hu hu hu hu en de hu hu hu hu hu hu hu en
Immunerősítés homeopátiával | Cédrus Patika
Homeopátiás immunerősítésre mindig és mindenkor egy alkati kezelés a legalkalmasabb. A homeopátia regulációs terápia, amely visszaállítja a szervezet belső harmóniáját, s az egészséghez vezet. Az egészséges embernek jó az ellenálló képessége, nehezebben kapja el a betegségeket, de ha mégis, jobban, gyorsabban és szövődmények nélkül gyógyul.
A homeopátia személyre szabott gyógymód. A kialakult betegségtünetek alapján választjuk ki a megfelelő homeopátiás szer.
Ha a páciensnek van egy kifejezetten az ő testi és lelki habitusának megfelelően kiválasztott ún. alap-szere, akkor járványos időszakban ennek időnkénti ismétlésével erősíthetjük a szervezetét. Az ismétlés gyakorisága a homeopátiás szer potenciájától függ. E tekintetben hasznos lehet homeopátiás orvos tanácsa szerint eljárni. Ilyen alap-szert akkor választunk, ha valaki ismétlődően vagy elhúzódóan betegeskedik, tehát betegsége krónikussá válik.
Ezt a szert egészíthetjük ki az alábbi terápiákkal, ill. azokat önállóan is alkalmazhatjuk.
Az alább felsorolt homeopátiás készítmények adása nem személyre szabott, hanem a gyakorlatban már jól bevált indikációk alapján adjuk őket. Ezek a homeopátiás gyógyszerek részint a megelőzést szolgálják, részint már kialakult lázas, hurutos betegségben is hatásosak.
Azon kevés homeopátiás szer közé tartozik, melynek gyógynövényként és homeopátiás szerként való alkalmazási területe azonos.
Az őszi-téli időszakban megelőzésként kúraszerű alkalmazását szoktuk ajánlani méregtelenítő, gyulladáscsökkentő, immunerősítő tulajdonságai miatt. Hatása a legkedvezőbb alacsony potenciában (D3-D4-es hígításban) adva, naponta egy alkalommal 5 golyócska 2-3 héten át. (Gyermekek egyszeri adagja annyi golyó ahány éves, de maximum 5 golyó. Ez az alábbi szerek esetében is érvényes). Már kialakult tünetek esetén is adható: a páciens gyengének és fáradtnak, lelassultnak érzi magát, szédülésről is panaszkodhat.
Ilyenkor napi 2-3×5 golyócska az adag, nem tovább, mint maximum 7 napig. A tünetek enyhülésével az adás gyakorisága csökkentendő. Ha kialakult betegség esetén szedve 2-3 nap után nincs javulás, kérje homeopátiás orvos tanácsát.
Megelőzésként adható influenzás időszakban vagy egyéb lázas-hurutos, leggyakrabban vírusok okozta betegségek ellen. D6-os hígításban napi 1-2×5 golyócskát adunk 2-3 héten át. Már kialakult tünetek esetén is adható. A páciens gyengeségről, ólmos fáradtságról, szédülésről, kábaságról, nyomó jellegű fejfájásról, csont- és izületi fájdalmakról panaszkodik. Kezdetben szárazon, később hurutosan köhöghet. Ilyenkor napi 3-4×5 golyócska adandó, maximum 5-6 napig. A tünetek enyhülésével az adás gyakorisága csökkentendő. Ha kialakult betegség esetén szedve 2-3 nap után nincs javulás, kérje homeopátiás orvos tanácsát.
Influenzinum (influenza vírus törzsekből készül).
Fokozza a szervezet influenzával szembeni ellenálló képességét. Szedését megelőzésként kifejezetten influenzás időszakban szoktuk ajánlani. Kivédi az influenzás megbetegedést vagy, ha az mégis kialakul, akkor annak lefolyását enyhébbé, rövidebbé teszi. C30 vagy D30-as potenciában 3-5 héten át adjuk. Az első héten heti 2-3×5 golyócska, a továbbiakban heti 1-2 x5 golyócska adagolásban.
Oscillococcinum (néma kacsa mája, szíve)
Fokozza a szervezet vírusok okozta lázas-hurutos betegségekkel szembeni ellenálló képességét. 200K potenciában kerül forgalomba, adagolási útmutatóval.
Az Oscillococcinum-ot és a Thymuline-t különböző napokon vegyük be!
Oscillococcinum – heti 1 tubus, októbertől márciusig
Thymuline – heti 1 tubus, 5 héten keresztül a téli időszak elején, hogy az immunrendszer megerősödjön. Novembertől az influenzás időszakban, megelőzésre heti 1 tubus.
Echinacea- egy hét szedés, egy hét szünet–naponta 2×5 golyó az 5 CH potenciából.
Forrás: natursziget.hu, homeopatia.info.hu, lurkovilag.hu
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign